  **NACRT**

REPUBLIKA HRVATSKA

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_\_\_\_\_\_\_\_

Na temelju članka 26. stavka 1. Zakona o komunalnom gospodarstvu (“Narodne novine”, broj 68/18, 110/18 – Odluka USRH i 32/20) ) i članka 33. Statuta Općine Sveta Nedelja (“Službene novine Općine Sveta Nedelja”, broj 11/18) Općinsko vijeće Općine Sveta Nedelja na sjednici održanoj dana \_\_\_\_\_\_\_\_\_\_\_\_ 2020. godine, donijelo je

**O D L U K U**

**o određivanju djelatnosti koje se smatraju komunalnim djelatnostima**

**Članak 1.**

Ovom se Odlukom određuju djelatnosti koje se, osim djelatnosti utvrđenih zakonom kojim se uređuje komunalno gospodarstvo, smatraju komunalnim djelatnostima na području općine Sveta Nedelja.

**Članak 2.**

Komunalne djelastnosti iz članka 1. ove Odluke su:

- provođenje mjera obvezatne preventivne dezinsekcije, dezinfekcije i deratizacije

- sakupljanje napuštenih ili izgubljenih životinja i njihovo zbrinjavanje te sakupljanje

i zbrinjavanje lešina životinja i ostalih nusproizvoda s javnih površina

- prigodno ukrašavanje naselja.

**Članak 3.**

(1) Pod provođenjem mjera obvezatne preventivne dezinfekcije, dezinsekcije i deratizacije podrazumijevaju se složene, pažljivo planirane cjelovite mjere uništavanja mikroorganizama te suzbijanje štetnih člankonožaca i štetnih glodavaca odnosno kombinacija preventivnih i kurativnih mjera s konačnim ciljem postizanja smanjenja, zaustavljanja rasta i razmnožavanja ili potpunog uklanjanja prisustva mikroorganizama, štetnih člankonožaca i štetnih glodavaca.

(2) Pod sakupljanjem napuštenih ili izgubljenih životinja i njihovim zbrinjavanjem te sakupljanjem i zbrinjavanjem lešina životinja i ostalih nusproizvoda s javnih površina podrazumijeva se usluga sakupljanja napuštenih ili izgubljenih životinja te njihovo zbrinjavanje sukladno propisima kojima se uređuje zaštita životinja te usluge sakupljanja i zbrinjavanja lešina životinja i ostalih nusproizvoda s javnih površina sukladno popisima o veterinarstvu.

(3) Pod prigodnim ukrašavanjem naselja podrazumijeva se prigodno ukrašavanje (dekoracija) i osvjetljavanje (dekorativna rasvjeta) za državne, božićno – novogodišnje blagdane i druge javne manifestacije.

**Članak 4.**

Ova Odluka stupa na snagu osmoga dana od dana objave u “Službenim novinama Općine Sveta Nedelja”.

**PREDSJEDNIK Općinskog vijeća**

**Valter Golja**